Skolen har været meget lidt meddelsom om hændelsen, men TV2/Nord erfarer, at alle tre drenge er bortvist fra skolen. Alle forældre til børn på skolen er blevet underrettet om bortvisningen. Ifølge Sundhedsstyrelsen har knap 40 procent af danske unge mellem 16 og 20 år prøvet at ryge hash. Det er ikke tit, at man på efterskolen har taget elever i det. Ifølge forstander Jens Brix Grønhøj har der været fire tilfælde af hashrygning på idrætsefterskolen i de 15 år, hvor han har været tilknyttet skolen. Og de har alle medført bortvisning.

Referat:
Det har konsekvenser at ryge hash, når man går på efterskole. På Himmerlandscentrets Idrætsefterskole er tre elever blevet bortvist.